Proovisõiduauto  3liitrine diiselmootor suudab kiirenduse paigalt kuni 100 km/h tagada 12,7 sekundi jooksul. Autos sees istudes see aeg nii pikk ei näigi ning pigem tundub foori tagant sööstmine sportlikum, ka möödasõidud piisavalt kiired. Arvestagem aga siin masina kaalu, milles tehnilistes andmetes öeldakse olevat ligi 2,6 tonni. Kütuse kulu osas tuleb aga igaühel omad järeldused teha: linnas vajatakse 100 kilomeetri läbimiseks 11,2; maanteel 8,3 ning kombineeritult 9,3 liitrit diislikütust. Süsinikdioksiidi emissiooniks  teatatakse 244 grammi kilomeetri kohta. Muide, autol lubatakse enda taga tarida kuni 3,5tonnist käru. Nagu eelpool juba mainitud, kuulub kallimate modifikatsioonide varustusse reguleeritav õhkvedrustus, mis ühtlasi lubab edukalt läbida kuni 0,7 meetri sügavusi veetakistusi. Kuigi peaasjalikult asfaldil liikumiseks mõeldud, leiab Disciveryst nii mägipiduri kui aeglusti.